钦定古今图书集成/明伦汇编/官常典/第006卷 > 马融忠经 > 《报国章第十七》
## 钦定古今图书集成/明伦汇编/官常典/第006卷 > 马融忠经 > 《报国章第十七》

为人臣者官于君，先后光庆，皆君之德，不思报国，岂
忠也哉！君子有无禄而益君，无有禄而已者也。报国
之道有四：一曰贡贤，二曰献猷，三曰立功，四曰兴利贤者国之干，猷者国之规，功者国之将，利者国之用，
是皆报国之道，惟其能而行之。《诗》云：“无言不酬，无德
不报。”况忠臣之于国乎。